B4-0492, 0508, 0521, 0531 και 0548/98

Ψήφισμα σχετικά με την οικολογική καταστροφή που προκλήθηκε από τη ρήξη του φράγματος συγκράτησης λάσπης των ορυχείων του Aznalcollar (Σεβίλλη), στην περιβάλλουσα το Εθνικό Πάρκο της Doρana περιοχή

Το Ευρωπαϊκό Κοινοβούλιο,

- έχοντας υπόψη την Οδηγία του Συμβουλίου 85/337/ΕΟΚ της 27ης Ιουνίου 1985 για την εκτίμηση των επιπτώσεων ορισμένων δημόσιων και ιδιωτικών σχεδίων στο περιβάλλον ((ΕΕ L 175 της 5.7.1985, σελ. 40.)), και επίσης για την πρόταση Οδηγίας για Στρατηγικές Περιβαλλοντικές Εκτιμήσεις (COM(96)0511) ((ΕΕ C 129 της 25.4.1997, σελ. 14)),

- έχοντας υπόψη τη Σύμβαση Ramsar για τους υγρότοπους διεθνούς σημασίας,

A. ανησυχώντας για την οικολογική, περιβαλλοντική, γεωργική και κοινωνική καταστροφή που προκάλεσε η ρήξη του φράγματος συγκράτησης της λάσπης των ορυχείων του Aznalcollar (Σεβίλλη) στην περιοχή γύρω από το Εθνικό Πάρκο της Doρana, και το οποίο ανήκει στη σουηδική πολυεθνική εταιρία Boliden-Apirsa,

Β. έχοντας υπόψη ότι ο χείμαρρος των πέντε εκατομμυρίων κυβικών μέτρων τοξικών καταλοίπων μόλυνε επιφάνεια άνω των 4.200 εκταρίων, εκ των οποίων 2.000 είναι καλλιεργημένα, και πλήττει επτά δήμους με πληθυσμό 46.000 ατόμων,

Γ. έχοντας υπόψη ότι η περιοχή του Εθνικού Πάρκου της Doρana, του σημαντικότερου και μεγαλύτερου της Ευρώπης και το οποίο έχει χαρακτηριστεί παγκόσμια κληρονομιά της ανθρωπότητας από την ΟΥΝΕΣΚΟ το 1994, και περιοχή ειδικής προστασίας από την Οδηγία για τους Οικοτόπους, πλήττεται σοβαρά από την τοξική αυτή πλημμύρα, εξ ου και χρειάζεται να ληφθούν προφυλάξεις και ειδικά μέτρα που να αποφεύγουν τον κίνδυνο ατυχημάτων όπως το σημερινό, τόσο στο Πάρκο όσο και στην περιβάλλουσα περιοχή του,

Δ. έχοντας υπόψη ότι τα κατεπείγοντα μέτρα που εφαρμόσθηκαν εμπόδισαν, μέχρι τούδε, να πλήξει η τοξική πλημμύρα άμεσα την καρδιά του Εθνικού Πάρκου της Doρana, αλλά όχι και την περιβάλλουσα περιοχή και τους ποταμούς Agrio και Guadiamar, με άγνωστες μακροπρόθεσμες επιπτώσεις,

Ε. λαμβάνοντας υπόψη τις σοβαρές ζημίες που προκλήθηκαν στο οικοσύστημα, τη γεωργία, τους αλιευτικούς πόρους και τον τουρισμό των περιοχών που επλήγησαν,

ΣΤ. λαμβάνοντας υπόψη ότι η Συνθήκη του Μάαστριχτ τονίζει τη θεμελιώδη σημασία της προστασίας του κοινοτικού περιβάλλοντος και ότι η Συνθήκη του Άμστερνταμ ενισχύει και εδραιώνει τις αρχές βάσει των οποίων πρέπει να υλοποιείται αυτή η περιβαλλοντική προστασία[semigr ] λαμβάνοντας επίσης υπόψη ότι το εν λόγω οικολογικό ατύχημα αφορά ιδιαίτερα την Οδηγία για τα Πτηνά,

Ζ. δεδομένου ότι η εν λόγω εταιρία είχε πρόσφατα χρηματοδοτηθεί από το Ευρωπαϊκό Ταμείο Περιφερειακής Ανάπτυξης,

1. εκφράζει την αλληλεγγύη του προς τους πληγέντες[semigr ]

2. διαπιστώνει ότι η Κυβέρνηση της Ισπανίας και η Αυτόνομη Διοίκηση συγκρότησαν όργανο συντονισμού προς συνένωση των προσπαθειών τους για την αντιμετώπιση αυτής της καταστροφής[semigr ]

3. θεωρεί πρόσφορη τη δημιουργία επιστημονικής επιτροπής εκτίμησης και αξιολόγησης στα πλαίσια του Ανώτατου Συμβουλίου Επιστημονικών Ερευνών (ύψιστος ισπανικός δημόσιος οργανισμός για την πραγματοποίηση ερευνών)[semigr ]

4. θεωρεί θεμελιώδες, το σχέδιο δράσεων που υλοποιείται τώρα να προσδιορίσει τον τρόπο αφαίρεσης και εξάλειψης των τοξικών λασπών, με το μεγαλύτερο δυνατό σεβασμό της νομοθεσίας της ΕΕ που αφορά την προστασία του περιβάλλοντος[semigr ]

5. υπενθυμίζει ότι εκατοντάδες τοξικών χημικών ουσιών ευρίσκονται αποθηκευμένες σε πολυάριθμες δεξαμενές στην ΕΕ, και ειδικότερα στη Βόρειο Θάλασσα και στη Βαλτική, ενώ υπάρχει κίνδυνος να συμβεί παρεμφερής καταστροφή[semigr ]

6. πιστεύει ότι πρέπει επειγόντως να εκπονηθεί σχέδιο ανάκτησης των μολυσμένων περιοχών, παρουσία παρατηρητών της ΕΕ, και να τεθούν πάραυτα σε λειτουργία οι μηχανισμοί αποζημίωσης των πληθυσμών και οικονομικών τομέων που επλήγησαν[semigr ]

7. καλεί την επιστημονική κοινότητα, τις οικολογικές ομάδες και τα όργανα της ΕΕ να παράσχουν κάθε απαραίτητη βοήθεια προκειμένου να συνεισφέρουν στη μεγάλη προσπάθεια ανάκτησης της περιοχής[semigr ]

8. ζητά να κηρυχθεί η περιοχή αυτή, από κοινού με τις αρμόδιες αρχές, ιδιαίτερου ενδιαφέροντος για τη συγκέντρωση των ήδη υφισταμένων δράσεων, τόσο του Ταμείου Συνοχής όσο και των Διαρθρωτικών Ταμείων (ΕΤΠΑ, ΕΓΤΠΕ, ΧΜΠΑ και ΕΚΤ), με στόχο προτεραιότητας την απολύμανση, αποκατάσταση και ενίσχυση της προστασίας του περιβάλλοντος, καθώς και τη συνδρομή του πληγέντος πληθυσμού[semigr ] σε αυτή την εξαιρετική περίπτωση, θα πρέπει η Επιτροπή, να επιτρέψει η εθνική συγχρηματοδότηση των διαρθρωτικών ενεργειών ανάκτησης να επιβαρύνει άμεσα την επιχείρηση εξόρυξης που προκάλεσε τη ζημία[semigr ]

9. πιστεύει ότι η σουηδική εταιρία Boliden-Εpirsa πρέπει να αναλάβει τις ευθύνες της αποζημιώνοντας τους πληγέντες και χρηματοδοτώντας την αποκατάσταση των περιοχών που επλήγησαν από την καταστροφή[semigr ]

10. καλεί την Επιτροπή να χορηγήσει, επειγόντως ενισχύσεις στους τομείς που έχουν πληγεί από οικονομικής και κοινωνικής άποψης[semigr ]

11. πιστεύει ότι η Ευρωπαϊκή Επιτροπή πρέπει να συνεργαστεί με τις αρμόδιες αρχές για την διερεύνηση των αιτίων της οικολογικής αυτής καταστροφής καθώς και στην εξακρίβωση του εάν τηρήθηκε τόσο η κοινοτική νομοθεσία που αφορά τη διάθεση των τοξικών καταλοίπων, όσο και η οδηγία για την πρόληψη κινδύνων και τον έλεγχο της μόλυνσης (Sιveso)[semigr ]

12. ζητά από την Επιτροπή να ενισχυθούν οι διατάξεις που διέπουν την έγκριση τέτοιου είδους εγκαταστάσεων, προκειμένου να εξασφαλιστεί ότι θα εγκαθίστανται σε κατάλληλες και σίγουρες περιοχές, ενώ θα απαγορεύονται σε περιοχές στις οποίες ενδέχεται να αποτελέσουν σοβαρό κίνδυνο τόσο για τον πληθυσμό όσο και για το οικοσύστημα γενικά[semigr ]

13. παρατηρεί ότι η προτεινόμενη οδηγία για τις Στρατηγικές Περιβαλλοντικές Εκτιμήσεις, που εξετάζεται αυτή τη στιγμή από το Ευρωπαϊκό Κοινοβούλιο, ελπίζεται ότι θα συμβάλει στην πρόληψη τέτοιου είδους σκανδάλων στο μέλλον[semigr ]

14. καλεί την Επιτροπή, ενόψει της αναθεώρησης της νομοθεσίας για τα χημικά προϊόντα, να λάβει υπόψη το ζήτημα των αποβλήτων, προκειμένου να αποφευχθούν παρεμφερή ατυχήματα[semigr ]

15. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή και στην Κυβέρνηση του Βασίλειου της Ισπανίας.